
סדר היום:
צו תעריף המכס והפטורים ומס קניה על טובין (תיקון מס' 34), התשס"ה-2005

נכחו:
חברי הוועדה:

יעקב ליצמן- היו"ר 

חיים אורון

בני אלון

דניאל בנלולו

נסים דהן

אילנה כהן

יצחק כהן

ניסן סלומינסקי

מוזמנים:
משרד האוצר:

בועז סופר

קובי בוזו

שירלי אביבי – הרשות למסים

אליסף אסולין- רשות המסים

משרד החקלאות ופיתוח הכפר:

צביקה כהן – מנהל מחלקת יבוא

לירון תמיר – המועצה לענף החלב

צבי אלון- סמנכ"ל בכיר סחר חוץ

מועצת הצמחים:

ניסן סריזאדה

גיורא סתיו

יוסי גרנות 

רמי לברון

ליעד כלימור

אמיר דרפנר

משה אפרים

גיורא דורון

התאחדות התעשיינים:

אמנון דייגי

מרים וידר

חברת "ביפר":

אילן פרידלנד 

יהודה עופרי

לשכת עורכי הדין:

עו"ד איתן צחור

עו"ד אביגדור דורות

נני מזל סיימן -  חברת "נני סיימן"

יהודה רודד – איגוד יבואני הרכב

גרשון שליסל – מנכ"ל ארגון עובדי הפלחה

עוזי ברנר – איגוד יבואני הרכב הדו גלגלי

ייעוץ משפטי: הלית ברק

יועצת כלכלית:   סמדר אלחנני

מנהל הוועדה: טמיר כהן
קצרנית: לאה קיקיון

צו תעריף המכס והפטורים ומס קניה על טובין (תיקון מס' 34), התשס"ה-2005

היו”ר  יעקב ליצמן:

אנחנו עוברים ל צו תעריף המכס והפטורים ומס קניה על טובין (תיקון מס' 34), התשס"ה-2005 . 

בועז סופר:

החל מינואר 2007 ועדת הכלכלה אישרה התאמה של התקינה האירופאית לתוך החוק הישראלי. כדי ליצור מצב שהרגולטור – וכל משרדי הממשלה מסתכלים על ההגדרות של כלי רכב בצורה אחידה – אנחנו מבקשים לעשות את ההתאמה. אנחנו גם מבקשים להוסיף לתוך צו התעריף כמה הסתייגויות, כמה תוספות. משרד התחבורה פנה וביקש להוסיף עוד שתי הגדרות שבעצם לא היו עד היום בנושא של טרקטורון שטח, רכב שטח. לא מדובר בג'יפ, מדובר ברכב שמוגבל לנסיעה בשטח ועוד טרקטורון מסע. אני אביא את זה בצורה מסודרת לוועדה. 


תיקון חשוב נוסף שנתבקשתי  להכניס, על ידי יושב הראש – נוגע לתחולה. למה התחולה כל כך חשובה? אנחנו כיוונו את התחולה ל –9 בינואר, 2007 לאחר שיש כבר שתי הפחתות במסי קניה של הצו שאישרתם זה עתה. למה זה כל כך חשוב? כי בעצם, למרות שעשינו את ההתאמה, ההשלכות הפרקטיות ביום יום הן - -למעט, מקום אחד: כלי רכב גדולים, מה שאנחנו קוראים מיני וואנים. מכיוון שהם הוגדרו כרכב נוסעים לכל דבר ועניין, שיעור המס שם - - 

נסים דהן:


 ואז זה י - - אוטובוס ציבורי מיוחד?

בועז סופר:


זה ל קשור בכלל לאוטובוס ציבורי.  מאזדה  MPV  למשל – תוגדר - - 

נסים דהן:


 עד עכשיו איך היא היתה מוגדרת? 

בועז סופר:


מסחרי. 

נסים דהן:


 אפילו לנוסעים? 

בועז סופר:


אכן כן. מה שאנחנו עושים – אנחנו עושים את ההתאמה. אבל, ולמען הגילוי הנאות אומר זה, וגם היושב ראש ביקש שאני אתייחס לזה - נוצר מצב שבו אנחנו מעלים את המס על מיני ואנים. זו המשמעות. מכיוון שכל התהליך הוא של הפחתה, ואנחנו באמת רוצים להתאים את עצמנו לשיעורי מס יותר סבירים בעולם, אז אני מציע את הפשרה הבאה: אנחנו נדחה את זה בעוד שנה, ואז, גם אם יעלה המס על המיני וואנים זה יהיה זניח, כי נכנס לתוקף שלב נוסף בהפחתת מסי הקניה. 


אל"ף – אני מבקש לאמץ את הרעיון שאנחנו מתאימים את עצמנו לאיחוד האירופאי. הדבר השני – מכיוון שנתבקשתי להכניס כמה תיקונים, יש לי בקשה מוזרה: שתצביעו נגדי. אני חייב להפיל את הצו, כדי לפרסם תיקון חדש, ואז, בשבוע הבא, נבוא עם התיקון המחודש לאישור פורמלי.  

היו”ר  יעקב ליצמן:

אז למה צריך להצביע? 

בועז סופר:


אתה צריך להצביע נגד, כדי שאני אוכל לבוא עם הצו המחודש. 

היו"ר יעקב ליצמן:


 מי בעד צו תעריף המכס – פטור ממס קניה על טובין, תיקון מס' 34? מי נגד? לא אושר. 
אגב, קיבלתי התחייבות על שלושת הדברים שדיברנו עליהם – מועצות דתיות, כבאים והרשויות המקומיות, שהוא ידרוש התחייבות מהרשויות שיקבלו מענק איזון, שישלמו. 

אני מודה לכם, החלק הזה של הישיבה ננעלה. 

